A fost, de asemenea, observator din partea Parlamentului European la alegerile legislative din Republica Moldova din aprilie 2009 și a făcut parte din Delegația ad-hoc a Parlamentului European care a efectuat o vizită la Chișinău pentru a investiga evenimentele ulterioare desfășurării alegerilor. Urmare a acestor misiuni, Marian-Jean Marinescu a fost co-inițiator al unei rezoluții care a fost adoptată în Parlamentul European pe 7 mai 2009.